Epoka kamiynia – nojwcześniyjszo i nojdugszo ze trzech epok prehistoryje (po nij bōły jeszcze epoka brōnzu i żelaza) ôbejmujōnca ôkres ôd pojawiynio sie piyrwszych używanych bez czowieka Werkcojgōw kamiynnych (ōngyfer 4,5–4 mln lot tymu) aż do mōmyntu zdobycio ōmiejyntności masowygo wytwarzanio przedmiotōw metalowych (ziymie ślōnske: ōngyfer 1800 roku p.n.e.). Epoka kamiynno idzie potajlować na 4 epoki: paleolit - starszo (ok. 4,5 mln lot - ōng. 8000 p.n.e.) mezolit - strzodkowo (ok. 11000-7000 p.n.e.) neolit - młodszo (ok. 8800-2000 p.n.e.) yneolit - epoka miydzi, stanowiōnca ôkres przejściowy miyndzy epokōma kamiynio i brōnzu (ok. 7000-1800 p.n.e.)